hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. augusztus 14. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Gulyás bejelentette a leépítést a minisztériumokban. Tömeges kirúgások a közszférában – minden ötödik ember érintett lehet. Ami jár, az jár: így emelte meg Orbán a miniszterek fizetését. Ez a legnagyobb kihívás az Y generáció számára a munkában. Anyagi gondok miatt aggódnak a magyar fiatalok, a jobb megélhetés reményében mennek külföldre. Anyagi gondok nyomják a magyar fiatalok vállát. A fiatal szocik is konzultációba kezdenek – az elvándorlásról. Akadályozza meg a kormány a kivándorlást! Az MSZP benyújtotta a közpénzek védelméről szóló népszavazási kezdeményezéseit. Rendkívüli ülés megtartásához szükséges aláírások. A mi Európánk! – átfogó konzultációt hirdet az MSZP. Meghökkentette az ATV műsorvezetőjét az MSZP választmányi elnöke. Komjáthi Imre, Egyenes Beszéd (aug. 10.). Az iskolaigazgató maradásáért tüntettek Debrecenben. Mendrey László, Egyenes Beszéd (aug. 6.). Érintett Magyarország a Momo-jelenségben? (új gyermekrém!). KLIK-Elnök: Nem olyan nagy a baj, mint amilyennek látszik. Burkolt létszámleépítés volt a kulturális közmunkások alkalmazása, most kirúgták őket (Csóti, KKDSZ). Kormánydelegáltakért cserébe adnák vissza az MTA-tól elvett 28 milliárdot. Bárdos Judit és Harangozó Tamás, Egyenes Beszéd (aug. 2.). Nem éri meg a kedvesség, ha a fizetésről van szó. Már meg is van a bírságbajnok utódja (NVB). A Magyar Krónika főszerkesztőjének is sok a genderszak betiltása. Az Ombudsmanhoz fordul Szél Bernadett. Semjén: Senki nem akar genderológust foglalkoztatni, így képezni sem kell. Buszmegállót építettek a Kétfarkúak Ürömön – meglepő fordulat is történt. Kövér László: Erősíteni kell kulturális jogainkat. Az óbudai Szigetről a Kajmán-szigetekre zúdul az új tulajdonosok profitja. Kormányülés az egészségügyről: “nem alulfinanszírozott a rendszer”. Erősödő oltásellenesek. Nem kell igazolniuk az olasz szülőknek, hogy beoltatták a gyereküket. Magukkal szúrnak ki az oltásellenesek. „Nincs már értelme újságírónak lenni ebben az országban” – mondja Kálmán Olga volt szerkesztője. Szinte az egész ország rádiózik. Csak kevés nyugdíjas akar tovább dolgozni. Félmillió nyugdíjas kénytelen dolgozni. Még mindig dívik a feketemunka az építőiparban. Számottevő bérkülönbségek a kereskedelemben. Török áfium gyengíti a forintot. Emelni kellene az alapkamatot Törökországban. Sajátos megoldással enyhítenének a bénító sofőrhiányon Szlovákiában. Háborognak a borászok – Kivágják a szőlőt, nyaralót építenek helyette. Alacsony árak: Az Agrárminisztérium kiáll az almatermelők mellett. 4,4 százalékkal nőtt a magyar GDP.Orbán a vakációján is szakít időt a horvát miniszterelnökre. Drakuláról elnevezett csendőralakulat csapott le a bukaresti tüntetésen. Szombaton találkozik Merkel és Putyin. Navracsics egyedül maradt Brüsszelben. Kultúrharc: vizsgálatot indított az MNB a „migránssimogató” alapítvány ellen. Hallgatni és szeretni is tilos – kitiltották a segítőket a tranzitzónákból. Már a gyerekek majdnem fele házasságon kívül születik az EU-ban. Rengeteg pénzt hagytak elveszni a magyar családok. Börtön helyett lakhatást ajánlanak a brit hajléktalanoknak. Készültség a londoni parlamentnél, egy autó hajtott a biztonsági kordonokba. Egyetlen éjszaka alatt 80 autót gyújtottak fel Svédországban. Kitálalt a bűnszervezet tagja: jobbikos politikus is érintett?. Szorgosan jegyzetelt az sofőr, most az egész elit bajban van. Népszavazást szeretne EU-tagságunkról a Mi Hazánk. „Ez így nem működhet” – így reformálná meg az Uniót Toroczkai László. A nemdohányzó budapestiek is naponta három szál cigit tüdőznek le. Matolcsy nyolcasfóbiája már a jegybank parkolójában is látszik. Megkérdeztük a nyugat-európaiakat, szívesen látnák-e Európa élén a kontinens vezetésére bejelentkező Orbánt. Sokkoló fotó érkezett: meztelenre vetkőzött egy nő a Blahán, úgy keresett kapcsolatokat (18+)
Ha a tervek szerint megvalósul a leépítés, akkor 15-20 százalékos karcsúsítás jöhet…A központi közigazgatásban, vagyis a minisztériumokban és a kapcsolódó intézményekben 15-20 százalékos leépítés várható a kormány bürokrácia-csökkentő intézkedéseinek eredményeként – közölte a mai Kormányinfón Gulyás Gergely. A Miniszterelnökséget vezető miniszter szerint döntés még nincs, de “becslése” szerint valamivel kevesebb mint 14 ezer állami alkalmazottból ennyi embert érinthet a karcsúsítás.
Akár a dolgozók 15-20 százalékát is elküldhetik a központi közigazgatásból, ha a kormány vizsgálata úgy találja, hogy a munkájuk kiváltható a digitalizációval és elérhető a bürokráciacsökkentés. De béremelésre is készülnek – jelentette be Gulyás Gergely Miniszterelnökséget vezető miniszter a keddi kormányinfón.
Ami jár, az jár: így emelte meg Orbán a miniszterek fizetését
A tárca nélküli miniszterek jártak a legjobban. Közzétették a kormányzati portálon a miniszterek megemelt fizetését. A dokumentumok szerint a legtöbb tárcavezető bére ugyanakkora mértékben emelkedett, vannak azonban ketten, akik a jövőben a korábbi fizetésük többszörösét vihetik haza.
Ez a legnagyobb kihívás az Y generáció számára a munkában
Monotonitás-tűrés, információ-áradat és az elméleti tudás gyakorlati alkalmazása az Y generáció legnagyobb kihívásai – adta hírül az Adecco Csoport CEO for 1 Month gyakornoki programjának tapasztalatait a Híradó.hu.
Anyagi gondok miatt aggódnak a magyar fiatalok, a jobb megélhetés reményében mennek külföldre
Észak-Magyarországon a 24-29 évesek több mint 50 százaléka az érettségiig sem jut el.
Anyagi gondok nyomják a magyar fiatalok vállát
Nyilvánosságra hozták a teljes Magyar Ifjúság Kutatást, amiből kiderül, a 15-29 évesek a jobb megélhetés reményében tartanak külföldre, többségük pedig az anyagi nehézségeket tartja a fiatalok legégetőbb problémájának.
A fiatal szocik is konzultációba kezdenek – az elvándorlásról
A fiatalok elvándorlásáról indít online konzultációt az MSZP ifjúsági szervezete, a Societas szeptemberben…Mester Barnabás, az MSZP EU-szakértője a sajtótájékoztatón azt hangoztatta, hogy a fiatalokat az uniós bérekhez való felzárkóztatási programmal és az első diploma ingyenessé tételével szeretnék itthon tartani, de szükség lenne egy olyan otthonteremtési támogatásra is, amelyet nem csak a “NER fiataljai” tudnak igénybe venni. Hozzátette, csak akkor tudnak megfelelő válaszokat adni, ha ismerik a kivándorlók élethelyzetét.(A „Lapszemle” felváltva épül egy-egy „kiadványra”. Most nem kevés az MSZP-anyag. Tudom. Volt ez már így a Magyar Időkkel, az LMP-vel, kicsit a Jobbikkal is…és a sokszínűséget szem előtt tartva marad a váltakozó  több-szempontúság – Szerk.)
Akadályozza meg a kormány a kivándorlást!
Az MSZP felszólítja a kormányt, hogy a további kivándorlás megakadályozása érdekében “adja vissza” a cafeteriát a dolgozóknak, illetve ne vonja el a tűzoltók túlórapótlékát – jelentette ki az MSZP alelnöke pénteken Budapesten.
Az MSZP benyújtotta a közpénzek védelméről szóló népszavazási kezdeményezéseit
Az MSZP benyújtotta a közpénzek védelme érdekében kezdeményezett népszavazási kezdeményezéseit a választási irodának – közölte az ellenzéki párt elnök-frakcióvezetője pénteken Budapesten…népszavazási kezdeményezésük, Magyarország európai ügyészséghez történő csatlakozásának sürgetése a törvény előtti egyenlőséggel függ össze. Ma ugyanis az ügyészség nem vizsgálja Magyarországon “a fideszes oligarchákkal, a fideszes közpénzszivattyúkkal” kapcsolatos ügyeket…
Rendkívüli ülés megtartásához szükséges aláírások
A banki károsultakat képviselő Adóskamara felkérő levelét a többi ellenzéki párttal együtt megkaptuk. Az MSZP-Párbeszéd, ahogy korábban is, az általuk javasolt törvénymódosítást kidolgozta és benyújtotta, így kérésüknek megfelelően azt javasoljuk, hogy augusztusban a rendkívüli parlamenti ülésen, az Adóskamara által képviselt károsultak problémáit tegyük a törvényhozás asztalára.
A mi Európánk! – átfogó konzultációt hirdet az MSZP
(aug. 5.) Hazafias kötelesség érvényt szerezni a magyar érdekeknek Európában és az európai értékeknek Magyarországon. Erről szól az az átfogó konzultáció, amelyet a mai napon indítunk útjára.
Meghökkentette az ATV műsorvezetőjét az MSZP választmányi elnöke
Nem az a kérdés, hogy genderszakra hányan jelentkeznek, hanem az, hogy van-e olyanra lehetőség Magyarországon, hogy párbeszédet lehessen folytatni a nők és férfiak közötti béregyenlőségről – ezt Kunhalmi Ágnes mondta az ATV Start című műsorában hétfő reggel.
Komjáthi Imre, Egyenes Beszéd (aug. 10.)
A műsorvezető Vujity Tvrtko.
Az iskolaigazgató maradásáért tüntettek Debrecenben
Mintegy százötvenen vettek részt szombaton délelőtt Debrecenben az Ady Endre Gimnáziumnál szervezett demonstráción, amelynek élére egy fideszes önkormányzati képviselőt neveztek ki, holott a tantestület, a diákönkormányzat és a szülők is az intézményt 16 éve vezető Rózsavölgyi Gábor maradására szavaztak.
Mendrey László, Egyenes Beszéd (aug. 6.)
A műsorvezető Krug Emília.
Érintett Magyarország a Momo-jelenségben? (új gyermekrém!)
Jelenleg is vizsgálják, hogy érintett-e Magyarország a Momo-jelenségben – erről beszélt Polareczki Andrea az ATV Start című műsorban. A Safer Internet Program oktatója szerint a legfontosabb az, hogy a gyermek bizalommal forduljon a szülő felé, és mindannyian felkészüljenek arra, hogy az interneten nem mindenki az, akinek mutatja magát.
KLIK-Elnök: Nem olyan nagy a baj, mint amilyennek látszik
Az ATV Start vendége Pukli István a Tanítanék Mozgalom egykori vezetője.
Burkolt létszámleépítés volt a kulturális közmunkások alkalmazása, most kirúgták őket (Csóti, KKDSZ)
Június végén a Belügyminisztérium több ezer kulturális közfoglalkoztatott elbocsátásáról döntött. A Közgyűjteményi és Közművelődési Dolgozók Szakszervezetének elnöke, Csóti Csaba a 168 Óra kérdésére elmondta, körülbelül 3000 diplomás közmunkás veszíthette el a munkáját. De hogy pontosan hányan és mi lett velük, azt senki nem tudja. (Annyi biztos, hogy a kulturális közfoglalkoztatási program indulásakor, 2013-ban nagyjából négyezer ember foglalkoztatásához biztosított keretet, 2,5 milliárdot az állam.)
– Nincsenek pontos információk róluk, a kulturális közfoglalkoztatottakról nem készültek felmérések, holott ez állami feladat lenne. Az intézmények vezetői sem tájékoztatnak minket. A szakszervezetünk kicsi, nem vagyunk ott minden vidéki művelődési házban, könyvtárban. A tagjaink között nincsenek kulturális közmunkások, bár kezdeményeztük, hogy jelképes tagdíjjal is beléphessenek hozzánk, és közösen képviselhessük az érdekeiket. De a többségük félt, hogy ezt a munkájukat is elvesztik. Pedig ami most történt, előre megjósoltuk.
Kormánydelegáltakért cserébe adnák vissza az MTA-tól elvett 28 milliárdot
Feltételekkel kaphatja vissza a nemrég elvont 28 milliárdos összeg feletti rendelkezési jogot a Magyar Tudományos Akadémia. Az ATV.hu információja szerint a megajánlott kompromisszum értelmében az Akadémia új “menedzsmentjébe” – paritásos alapon – kormánydelegáltak is beülnének az akadémikusok mellé. A jövőben ez a testület döntene az MTA elnökéről és a kutatásfinanszírozási milliárdokról. Emellett az aktuális témákat is kerülnie kellene a tudományos testületnek, amelynek a kormány által kifogásolt állítólagos “aktuálpolitizálástól” vissza kellene térnie az úgynevezett „bölcs semlegességhez”. (ATV.hu)
Bárdos Judit és Harangozó Tamás, Egyenes Beszéd (aug. 2.)
A műsorvezető Krug Emília.
Nem éri meg a kedvesség, ha a fizetésről van szó
A Koppenhágai Egyetem egyik kutatója megpróbálta kideríteni, hogyan függnek össze az ember személyiségjegyei és a viselkedése az élete során elért jövedelmi színvonallal. Eredményei szerint a lelkiismeretes vagy extrovertált férfiak többet keresnek életük során, de a kedvesség már egyáltalán nem kifizetődő, sőt, éppen kevesebbet lehet vele keresni – írja a Bloomberg.
Már meg is van a bírságbajnok utódja (NVB)
A közszolgálati egyetem után a Nemzeti Választási Bizottság elnöki székéből is távozik Patyi András. Utódját már kedden megválasztják, Rádi Péter személyében.
A Magyar Krónika főszerkesztőjének is sok a genderszak betiltása
(08. 10.) Ne legyen igaz a hír – regált az eseményekre Facebook-oldalán Bencsik Gábor. Szerinte a gendertudományok képviselőivel érdemes vitatkozni, de nem szabad megszüntetni a képzési területet.
Az Ombudsmanhoz fordul Szél Bernadett
Az Ombudsmanhoz fordul Szél Bernadett a genderszak bezárása miatt. “Ez a lépés is a tanulás, az oktatás és a kutatás szabadságáról szól” fogalmaz az LMP társelnöke, aki szerint a kezdeményezés súlyosan sérti az oktatás és a kutatás szabadságát, azzal hogy alkotmányellenesen, hatalmi szóval, rendeletileg egyszerűen betiltanak egy akkreditált képzést” – írja Szél Bernadett Facebook oldalán.
Semjén: Senki nem akar genderológust foglalkoztatni, így képezni sem kell
Nem szerepelt a kormányülés napirendjén a genderképzés ügye – mondta el az atv.hu-nak egy kormány-közeli forrás, hozzátéve: az sem teljesen kizárt szerinte, hogy az ELTE maga szünteti meg végül a képzést, vagy ha nem, akkor az EMMI részéről teszik ezt meg. Forrásunk megfogalmazása szerint a gender ügynél “százszor fajsúlyosabb”, országos jelentőségű kérdések is vannak, amivel a kormánynak foglalkoznia kell.
Buszmegállót építettek a Kétfarkúak Ürömön – meglepő fordulat is történt
A Magyar Kétfarkú Kutya Párt Facebook oldalán osztotta meg, hogy sikeresen megépítettek egy buszmegállót Ürömön, és még a rendőröket se hívták rájuk.
Kövér László: Erősíteni kell kulturális jogainkat
A lélek, a szellem és az akarat erejével harcolunk. A politikai és gazdasági önrendelkezés megteremtése mellett szükség van a kulturális önrendelkezésünk megteremtésére is, jelentette ki Kövér László a Kurultaj – magyar törzsi gyűlés hagyományőrző rendezvénysorozatán. Az Országgyűlés elnöke szerint magyarok milliói elvárják, hogy az állam és a tudományosság adófizetők pénzéből működő intézményei ne gátolják, hanem segítsék ezt az önrendelkezést….A magyar kulturális önrendelkezési igény kinyilvánításának legnépesebb fórumának nevezte a Kurultaj – magyar törzsi gyűlést az Országgyűlés elnöke a hagyományőrző rendezvénysorozatot köszöntő beszédében szombaton Bugacon.
Az óbudai Szigetről a Kajmán-szigetekre zúdul az új tulajdonosok profitja
Nem a közleményekben szereplő Providence Equity Partners, hanem az amerikai alapkezelő adózási vezetője, Sinisa Krnic a Sziget legnagyobb közvetett tulajdonosa.
Kormányülés az egészségügyről: “nem alulfinanszírozott a rendszer”
A kormány meghallgatta Kásler Miklóst, az EMMI miniszterét a kormányülésen, ahol a leghosszabb napirendi pont az ÁSZ-jelentés volt a kórházak, szakrendelők szabálytalan gazdálkodásáról – tájékoztatták az atv.hu-t kormány-közeli forrásból. Kormányzati forrásunk szerint nincs alulfinanszírozva az egészségügy, a beszállítói vonalon folyik el a pénz, ezért kormánykörökben felvetődött a beszállítás központosítása.
Az olasz kormány megszüntette a kötelező igazolást. Olaszországban újra a szülők lelkiismeretére bízzák a gyerekek beoltását a ragályos betegségek ellen. Az oltásellenesség világszerte erősödik, miközben a kanyaró és a szamárköhögés egyre több nyugati országban üti fel a fejét.
Nem kell igazolniuk az olasz szülőknek, hogy beoltatták a gyereküket
(Júl. 9.) Orvosi papírok nélkül is járhatnak ezentúl általános iskolába az olasz gyerekek, a szülőknek ugyanis nem kell bemutatniuk semmilyen igazolást arról, hogy megkapták a tíz kötelező oltást – közölte az ország egészségügyi minisztere, Giulia Grillo csütörtökön. A szülőknek július 10-ig kellett volna a vonatkozó iratokat bemutatniuk, de az új döntés értelmében orvosi igazolásra nincs szükség, a beiskolázáshoz elég, ha a szülők azt mondják, megkapta a gyerek az oltásokat.
Magukkal szúrnak ki az oltásellenesek
Tavaly megnégyszereződött a kanyarós megbetegedések száma, főleg a fejlett országokban növekvő oltásellenesség miatt.
„Nincs már értelme újságírónak lenni ebben az országban” – mondja Kálmán Olga volt szerkesztője
Simicska Lajos bukásáról közölt cikket a Guardian, a helyzet ismertetése mellett pedig a cikkben több érdekes megszólalás is van….Láng Balázs, az Egyenesen Kálmán Olgával című műsor volt szerkesztője azt mondta: „25 éve vagyok ebben a szakmában, de elegem lett. Abba is hagyom, mert nincs már értelme újságírónak lenni ebben az országban.”
Szinte az egész ország rádiózik
A déli hírösszefoglalók a hétvégéken is a hallgatottság csúcsát jelentik . Áprilistól júniusig országosan naponta több mint hatmillióan hangoltak valamilyen rádióra a médiahatóság országos és budapesti hallgatottsági adatai szerint. A fővárosban a 15 évesnél idősebb lakosság több mint 74 százaléka naponta, míg 91 százaléka heti rendszerességgel hallgat valamilyen rádiót. Országosan a Petőfi, Budapesten a Rádió 1 a legnépszerűbb.
Csak kevés nyugdíjas akar tovább dolgozni
A GKI felmérése szerint 80 százalékuk egyáltalán nem vállalna el semmilyen kiegészítő munkát, 11 százalékuk pedig csak részmunkaidőben dolgozna.
Félmillió nyugdíjas kénytelen dolgozni
A GKI Gazdaságkutató legfrissebb kutatása szerint mintegy 2,5 millió nyugdíjas van, akik közül nagyjából 2 millióan kapnak öregségi nyugdíjat. A nyugdíjasok 5%-a kötetlen munkaidőben, 2%-a távmunkában, 2%-a pedig teljes munkaidőben tudja elképzelni magát.
Még mindig dívik a feketemunka az építőiparban
Figyelmeztetés helyett már büntettek a munkaügyi ellenőrök. A munkaadók szerint újabban a dolgozók kérik a feketén foglalkoztatást.
Számottevő bérkülönbségek a kereskedelemben
A kisboltokban dolgozó eladók havi keresete bruttó 200 ezer forint körül van – írja a Blokkk.com. A legjobban fizető mikrovállalkozás a benzinkút, ahol bruttó 193 ezer forintot visznek haza az öt–kilenc főt foglalkoztató kutak alkalmazottai, a legkevesebbet pedig a könyvesboltban dolgozók keresik. Ugyanakkor az alkalmazotti létszám emelkedésével a bérolló is nyílik a legkevesebbet és a legtöbbet fizető kisboltok alkalmazottainak fizetése között, a különbség – például az autókereskedésben dolgozóknál – elérheti akár a 100 ezer forintot is.
Török áfium gyengíti a forintot
Zuhan a török líra árfolyama a dollárral szemben, s a devizapiaci káosz nem áll meg a Boszporusznál, a forint is a kárvallottak közé kerülhet.
Emelni kellene az alapkamatot Törökországban
A piac nem hisz a török kormány intézkedéseiben. Már török szereplők is úgy látják, hpgy elkerülhetetlen a kamatemelés.
Sajátos megoldással enyhítenének a bénító sofőrhiányon Szlovákiában
Vészesen kevés a gépjárművezető Szlovákiában. Az adóterhek miatt a vállalatok képtelenek magasabb fizetést adni a sofőröknek. A szlovákiai fuvarozókat tömörítő ČESMAD adatai szerint, míg Szlovákiában sofőrök ezrei hiányoznak, addig jelenleg 7-8 ezer gépjárművezető dolgozik külföldön. A pozsonyi tömegközlekedési vállalatnál is hasonló a helyzet: a sofőrhiány miatt kénytelenek ukrán munkavállalókat alkalmazni.
Háborognak a borászok – Kivágják a szőlőt, nyaralót építenek helyette
Az ATV Start vendége Kiss Róbert Richárd turisztikai szakújságíró.
Alacsony árak: Az Agrárminisztérium kiáll az almatermelők mellett
A hazai almatermesztés jövője és az almatermelők megélhetése szempontjából fontos, hogy a felvásárlók, feldolgozóüzemek a piaci viszonyokat figyelembe vevő árat fizessenek az almáért – közölte az Agrárminisztérium (AM) kedden az MTI-vel.
4,4 százalékkal nőtt a magyar GDP
Magyarország bruttó hazai terméke (GDP) a nyers adatok szerint 4,6, a szezonálisan és naptárhatással kiigazított, kiegyensúlyozott adatok szerint 4,4 százalékkal nőtt a második negyedévben az előző év azonos időszakához viszonyítva – jelentette kedden első becslése alapján a Központi Statisztikai Hivatal (KSH).
Orbán a vakációján is szakít időt a horvát miniszterelnökre
Abbáziában tekintették át a két ország közötti aktuális ügyeket, pedig a magyar miniszterelnök vakáción van, és azt kérte, ne zavarják.
Drakuláról elnevezett csendőralakulat csapott le a bukaresti tüntetésen
Romániában négyszáz tüntető és harminc rendőr sebesült meg a pénteki tüntetésen. Azóta csillapodott a demonstrációk hevessége, a politikai elit megosztottsága azonban minden eddiginél nyilvánvalóbb. A jobboldali köztársasági elnök és a balos kormánypárt erős embere heves szócsatákat vív egymással, a megoldás egyelőre nem látszik Bukarestben, ahol a korrupció ellen tüntető tömeg csak a „felszín”, a mélyben súlyosabb elitkonfliktusok húzódnak.
Szombaton találkozik Merkel és Putyin
Angela Merkel német kancellár kétoldalú találkozó keretében fogadja szombaton Vlagyimir Putyin orosz elnököt a Berlin melletti Meseberg kastélyban, a német kormány vendégházában – jelentették be hétfőn Berlinben.
Navracsics egyedül maradt Brüsszelben
Ezen a héten Navracsics Tibor az ügyeletes vezető az Európai Unióban.
Mivel az Európai Bizottság másik huszonhét uniós biztosa nyaral, így a kulturális, oktatási, ifjúságpolitikai és sportügyi biztos tartózkodik Brüsszelben és jár el, ha bármi történne – írja az Azonnali a Politico alapján.
Kultúrharc: vizsgálatot indított az MNB a „migránssimogató” alapítvány ellen
Az ellenzékinek nehezen nevezhető Gulyás Gábor is a kultúrharc frontvonalába került. A jegybank gyorsan reagált is a kormánylap Art Capital Alapítványról szóló írására.
Hallgatni és szeretni is tilos – kitiltották a segítőket a tranzitzónákból
Nem mehetnek be a tranzitzónákba a Cordelia Alapítvány orvosai, így már nem tudnak segíteni a bántalmazott, megkínzott, súlyos traumát átélt embereknek – mondta Hárdi Lilla, a szervezet orvos-igazgatója.
Már a gyerekek majdnem fele házasságon kívül születik az EU-ban
Magyarországon 2015 és 2016 között csökkent az arány, de még így is meghaladja az uniós átlagot.
Rengeteg pénzt hagytak elveszni a magyar családok
Azzal, hogy nagyon nem népszerű a babakötvény a magyar családok körében, holott ha valaki minden lehetőséget kihasznál, akkor több mint 2 millió forinttal segítheti gyerekét, mikor 18 éves lesz – írja a G7.hu.
Börtön helyett lakhatást ajánlanak a brit hajléktalanoknak
Nagyszabású programot indít a brit kormány a hajléktalanság felszámolására Angliában. A hétfőn ismertetett tervek szerint 100 millió fontot fordítanak megelőzésre, a lakhatás javítására és egészségügyi kezelésekre, hogy 2027-re senki se legyen fedél nélkül.
Készültség a londoni parlamentnél, egy autó hajtott a biztonsági kordonokba
Egy férfit őrizetbe vettek, miután autójával belehajtott a londoni parlamentnél elhelyezett biztonsági kordonokba – jelentette a londoni rendőrség. Közölték azt is, hogy a történtek miatt járókelők is megsérültek.
Egyetlen éjszaka alatt 80 autót gyújtottak fel Svédországban
Fiatalokból álló bandák személyautókat, lakókocsikat, hulladéktárolókat gyújtottak fel, a rendőrökre kövekkel támadtak.
Kitálalt a bűnszervezet tagja: jobbikos politikus is érintett?
A lengyel ügyészséghez fordult annak a nemesfémekkel kereskedő magyar bűnszervezetnek a kiugrott tagja, akinek egykori társai átszámítva több mint két és félmilliárd forinttal károsíthatták meg a lengyel államot – írja a Magyar idők a Pesti Srácok információja alapján.
Szorgosan jegyzetelt az sofőr, most az egész elit bajban van
53 millió dolláros korrupciós ügyről számolt be a La Nacion című lap Argentínában. Az egész elit érintett: Cristina Fernandez de Kirchner ex-elnökasszony hétfőn találkozik először a vizsgálóbíróval, aki megszerezte az engedélyt arra, hogy házában házkutatást tartson.
Népszavazást szeretne EU-tagságunkról a Mi Hazánk
Az ATV Start vendége Toroczkai László a Mi Hazánk Mozgalom elnöke.
„Ez így nem működhet” – így reformálná meg az Uniót Toroczkai László
„Ez így nem működhet” – jelentette ki Toroczkai László az ATV Start című műsorban azzal kapcsolatban, hogy bejegyzés alatt lévő pártja, a Mi Hazánk Mozgalom népszavazást kezdeményez hazánk uniós tagságáról. Toroczkai nem állítja, hogy hazánk számára a kilépés lenne az egyetlen út, de úgy gondolja: változásra van szükség, mert a gazdasági kiegyenlítés helyett politikai uniformizálás zajlik az Unióban. Toroczkai szerint járható út lenne az Unió átfogó reformja, de az is, hogy egy esetleges kilépés után kétoldalú megállapodásokkal szabályozott európai szövetségben vegyen részt Magyarország.
A nemdohányzó budapestiek is naponta három szál cigit tüdőznek le
A légszennyezettség és a cigarettázás összehasonlítása félelmetes eredményre jutott.
Liberálisok: Az Unió szerint állatkínzás a 3-as metrón utazni
Az ATV Start vendége Szabadai Viktor választmányi elnök, Liberálisok
Matolcsy nyolcasfóbiája már a jegybank parkolójában is látszik
Újabb bizonyítékát adta az élet, hogy Matolcsy György jegybankelnököt erősen befolyásolják a hiedelmek, a számmisztika – írja a 24.hu.
Megkérdeztük a nyugat-európaiakat, szívesen látnák-e Európa élén a kontinens vezetésére bejelentkező Orbánt
A miniszterelnöknek többek között olyan vetélytársakat kellett legyőznie, mint Boldog István és Csöbör Katalin fideszes politikusok, Fluor Tomi rapper, Esterházy Péter néhai író vagy Lévai Anikó háziasszony…
(A 444 a Szigeten járt. Inkább érdekes /nyári anyag/, mint komoly – Szerk.)
Sokkoló fotó érkezett: meztelenre vetkőzött egy nő a Blahán, úgy keresett kapcsolatokat (18+)
Tény, hogy kánikula van, és az is igaz, hogy a városban ilyenkor még sokkal kibírhatatlanabb a hőmérséklet, miután az aszfalt, meg a házak által visszavert meleg csak fokozza az ember hőérzetét. Persze, ettől még a legritkább esetben járkálnak meztelenül emberek a nyílt utcán, pláne fényes nappal…Vasárnap délután 17 óra tájban azonban történt valami a Blaha Lujza téren, ami legalábbis megütközést keltett azokban, akiknek épp arra volt dolguk. Olvasónk küldte a képet, s elmondta, a hölgy vasárnap délután szép akkurátusan levetkőzött teljesen meztelenre, majd megpróbált kapcsolatot létesíteni a járókelőkkel.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.